கேள்வி: மணிகண்டா என்பது என்ன?
பதில்: மணிகண்டா (''Manikanda'') என்பது 2007 ஆம் ஆண்டு வெளிவந்த ஓர் இந்தியா தமிழ் அதிரடித் திரைப்படம் ஆகும். செல்வா (இயக்குநர்) இயக்கி இப்படத்தில் அர்ஜுன் தந்தை, மகன் என்று இரட்டை வேடத்தில் நடித்தார். 2002 ஆம் ஆண்டில் தயாரிக்கத் தொடங்கிய இப்படம், அதிக காலம் தயாரிப்புப் நிலையிலேயே தேங்கி இருந்து, இறுதியாக 2007 இல் வெளியிடப்பட்டது. ஜோதிகாவின் "கடைசிப் படம்" என விளம்பரப்படுத்தப்பட்டது. இது 2000 ஆம் ஆண்டு வெளிவந்த தெலுங்கு திரைப்படமான ''ஜெயம் மனதேராவின்'' மறு ஆக்கம் ஆகும். ''மணிகண்டா'' கலவையான விமர்சனங்களுடன் வெளியானது.
கேள்வி: மணிகண்டா - கதை பற்றி விளக்கவும்.
பதில்: ராஜா ( அர்ஜுன் ) தனது தந்தையுடன் ( சந்திரசேகர் (நடிகர்) ) மும்பையில் வசித்து வருகிறார். தெய்வீதக் தன்மைவாய்ந்த பெண்ணின் ஆசியைப் பெறுவதற்காக மகாலட்சுமி ( ஜோதிகா ) மும்பைக்கு வருகிறார். ஆனால் உடனடியாக மாதாஜியைச் சந்திக்க முடியாததால், அவர் 10 நாட்கள் மும்பையில் தங்க வேண்டிய கட்டாயத்துக்கு ஆளாகிறார். ராஜா நடத்தும் விருந்தினர் இல்லத்தில் வாடகைக்க் அறை எடுத்து தங்குகிறார். இக்காலத்தில் ராஜாவுக்கும் மகாவுக்கும் இடையில் காதல் மலர்கிறது, அவள் தனது கிராமமான மணியூருக்குத் திரும்பிய, சில நாட்களுக்குப் பிறகு அவளுடைய அழைப்பின் பேரில் ராஜா அந்த கிராமத்திற்கு வந்து சேர்கிறான். அங்கு வந்து சேர்ந்த பிறகு, அவனுக்கும் அந்த கிராமத்திற்குமான தொடர்பை அறிந்துகொள்கிறான்.
கேள்வி: மணிகண்டா - விமர்சன வரவேற்பு குறித்து விரிவாக சொல்லுங்கள்.
பதில்: படம் குறித்து "காலாவதியானது" என்று இந்து எழுதியது. "காட்சிகள் முரண்பாடாக உள்ளன, மேலும் சீரான தன்மையும் மென்மையான ஓட்டமும் படத்தில் இல்லை. இது முடிவில் மட்டுமே உள்ளது " என்று சினிஃபுண்டாஸ் எழுதியது.